20 Απριλίου

----
Η **20ή Απριλίου** είναι η 110η ημέρα του έτους κατά το Γρηγοριανό ημερολόγιο.  Υπολείπονται 255 ημέρες.

## Γεγονότα
*1303 - Ιδρύεται το Πανεπιστήμιο Σαπιέντσα Ρώμης από τον Πάπα Βονιφάτιο Η΄.
*1453 - Ο πλοίαρχος Φλαντανελλάς εισέρχεται στον Κεράτιο κόλπο διασπώντας τον οθωμανικό αποκλεισμό και εφοδιάζει την πολιορκούμενη Κωνσταντινούπολη. Τρεις γενοβέζικες γαλέρες, που συνοδεύουν το πλοίο του Φλαντανελλά, εμπλέκονται στην τελευταία ναυμαχία της βυζαντινής ιστορίας. 
*1534 - Ο Ζακ Καρτιέ ξεκινά το ταξίδι του προς τη σημερινή ανατολική ακτή του Καναδά, τη Νέα Γη και το Λαμπραντόρ.
*1657 - Χορηγείται η ελευθερία της θρησκείας στους Εβραίους του Νέου Άμστερνταμ (μετέπειτα Νέας Υόρκης).
*1792 - Η Γαλλία κηρύσσει πόλεμο κατά του «βασιλιά της Ουγγαρίας και της Βοημίας». Έναρξη των πολέμων της Γαλλικής Επανάστασης.
*1804 - Λήγει η πολιορκία της Μονής Σέλτσου με οικτρή ήττα για τους Έλληνες.
*1809 - Ο στρατός της Πρώτης Γαλλικής Αυτοκρατορίας υπό την ηγεσία του Ναπολέοντα νικά στη μάχη του Άμπενσμπεργκ τον αυστριακό στρατό. 
*1861 - Αμερικανικός Εμφύλιος Πόλεμος: ο Ρόμπερτ Λη παραιτείται από τη θέση του στον αμερικανικό στρατό προκειμένου να διοικήσει τις δυνάμεις της πολιτείας της Βιρτζίνια.
*1884 - Ο Πάπας Λέων ΙΓ΄ εκδίδει την εγκύκλιο *Humanum Genus*.
*1923 - Ο Μητροπολίτης Ικονίου Προκόπιος Λαζαρίδης, πεθαίνει στο Ζιντζίντερε της Καισάρειας, αποτελώντας τον πέμπτο αρχιερέα μάρτυρα στη Μικρά Ασία κατά τη Γενοκτονία των Ελλήνων, μετά τους Χρυσόστομο Σμύρνης, Γρηγόριο Κυδωνιών, Αμβρόσιο Μοσχονησίων και Ευθύμιο Ζήλων.
*1926 - Ιδρύεται ο Πανθεσσαλονίκειος Αθλητικός Όμιλος Κωνσταντινουπολιτών (Π.Α.Ο.Κ.)
*1941 - Β΄ Παγκόσμιος Πόλεμος: ο βουλγαρικός στρατός εισέρχεται στην Ελλάδα.
*1946 - Καταργείται επίσημα η Κοινωνία των Εθνών, παραχωρώντας το μεγαλύτερο μέρος της εξουσίας της στον Οργανισμό Ηνωμένων Εθνών.
*1961 - Σε αποτυχία καταλήγει η εισβολή στον Κόλπο των Χοίρων στην Κούβα, των υποστηριζόμενων από τις Η.Π.Α. Κουβανών εξορίστων. 
*1963 - Σοβαρά επεισόδια εις βάρος της βασίλισσας Φρειδερίκης σημειώνονται κατά τη διάρκεια επίσκεψής της στο Λονδίνο με πρωταγωνίστρια την Μπέτυ Αμπατιέλου και Κύπριους φοιτητές. Η βασίλισσα υποχρεώνεται να καταφύγει στο σπίτι της Αμερικανίδας ηθοποιού Μάρτιν Στίβενς.
*1999 - Σφαγή στο λύκειο Κολουμπάιν: Ο Έρικ Χάρρις και ο Ντάϊλαν Κλέμπολντ σκοτώνουν 13 άτομα και τραυματίζουν άλλα 24, πριν αυτοκτονήσουν στο λύκειο Κολουμπάιν στο Κολοράντο. 
* 2000 - Ο Παναθηναϊκός αναδεικνύεται πρωταθλητής Ευρώπης στην καλαθοσφαίριση για δεύτερη φορά στην ιστορία του. Στον τελικό του φάιναλ-φορ που έγινε στη Θεσσαλονίκη επικράτησε της Μακάμπι Τελ Αβίβ με 73-67.
*2010- Στις ΗΠΑ, και συγκεκριμένα στον κόλπο του Μεξικού γίνεται για δεύτερη φορά, μια απο τις μεγαλύτερες οικολογικές καταστροφές στον κόσμο και η μεγαλύτερη στην χώρα.

## Γεννήσεις

*1492 - Πιέτρο Αρετίνο, Ιταλός συγγραφέας
*1745 - Φιλίπ Πινέλ, Γάλλος ψυχίατρος
*1808 - Ναπολέων Γ΄, αυτοκράτορας της Γαλλίας
*1839 - Κάρολος Α΄, βασιλιάς της Ρουμανίας
*1851 - Σπυρίδων Λάμπρος, Έλληνας πολιτικός
*1868 - Σαρλ Μωρράς, Γάλλος πολιτικός
*1889 - Αδόλφος Χίτλερ, καγκελάριος της Γερμανίας
*1893 - Ζουάν Μιρό, Ισπανός ζωγράφος
*1893 - Έντνα Πάρκερ, Αμερικανίδα υπεραιωνόβια
*1907 - Αυγουστίνος Καντιώτης, Έλληνας μητροπολίτης
*1908 - Γιώργος Σαραντάρης, Έλληνας συγγραφέας
*1912 - Νικόλαος Κούρναβος, Έλληνας πολιτικός
*1922 - Τάσος Λειβαδίτης, Έλληνας ποιητής
*1929 - Χάρης Αγγάνης, Αμερικανός αθλητής του μπέιζμπολ
*1936 - Πάουλι Έλεφσεν, πρωθυπουργός των Νήσων Φερόε
*1945 - Θέιν Σέιν, πρόεδρος της Μιανμάρ
*1949 - Τζέσικα Λανγκ, Αμερικανίδα ηθοποιός
*1949 - Μάσσιμο Ντ' Αλέμα, Ιταλός πολιτικός
*1952 - Λούκα Κατσέλη, Ελληνίδα πολιτικός
*1960 - Μιγκέλ Ντίας-Κανέλ, Κουβανός πολιτικός
*1965 - Κωστής Χατζηδάκης, Ελληνας πολιτικός
*1967 - Μάικ Πορτνόι, Αμερικανός μουσικός
*1969 - Φέλιξ Μπαουμγκάρτνερ, Αυστριακός αλεξιπτωτιστής
*1971 - Νίκος Κυζερίδης, Έλληνας ποδοσφαιριστής
*1972 - Ζέλικο Γιοκσίμοβιτς, Σέρβος τραγουδοποιός
*1977 - Υβ Λαρόκ, Ελβετός μουσικός παραγωγός
*1985 - Κερτ Χόκινς, Αμερικανός παλαιστής
*1986 - Σωτήρης Σωτηρίου, Έλληνας πετοσφαιριστής

## Θάνατοι
*689 - Κεντβάλλα, βασιλιάς του Ουέσσεξ
*1314 - Πάπας Κλήμης Ε΄, Παπάς της Αβινιόν 
*1504 - Φιλιππίνο Λίππι, Ιταλός ζωγράφος
*1841 - Τόμας Γκόρντον, Σκωτσέζος στρατιωτικός
*1912 - Μπραμ Στόκερ, Ιρλανδός συγγραφέας
*1918 - Καρλ Φέρντιναντ Μπράουν, Γερμανός φυσικός
*1920 - Μπριτόν Ριβιέρ, Άγγλος ζωγράφος
*1923 - Προκόπιος, Μητροπολίτης Ικονίου
*1932 - Τζουζέπε Πεάνο, Ιταλός μαθηματικός
*1941 - Μάρμαντιουκ Πατλ, Βρετανός πιλότος
*1947 - Χριστιανός Ι΄, βασιλιάς της Δανίας
*1959 - Μανόλης Τριανταφυλλίδης, Έλληνας γλωσσολόγος
*1961 - Άγις Θέρος, Έλληνας λαογράφος και ποιητής
*1974 - Ρίχαρντ Χύλζενμπεκ, Γερμανός συγγραφέας
*1987 - Χρήστος Μπράβος, Έλληνας ποιητής
*1991 - Ιωάννης Παναγιωτίδης, Έλληνας πολιτικός
*1992 - Μπένι Χιλ, Άγγλος κωμικός
*1999 - Νίκος Ρίζος, Έλληνας ηθοποιός
*2001 - Βαάι Κολόνε, πρωθυπουργός της Σαμόα
*2003 - Μπέρναρντ Κατς, Γερμανός βιοφυσικός
*2007 - Άντριου Χιλ, Αμερικανός συνθέτης και πιανίστας
*2009 - Μπεάτα Ασημακοπούλου, Ελληνίδα ηθοποιός
*2011 - Τιμ Χεθέρινγκτον, Άγγλος φωτορεπόρτερ
*2014 - Νίκος Μιχιώτης, Έλληνας συγγραφέας
*2016 - Γιάννης Βόγλης, Έλληνας ηθοποιός
*2018 - Avicii, Σουηδός DJ και μουσικός

## Αργίες και εορτές

### [[Ορθόδοξη Εκκλησία]]

Κατηγορία:Ημέρες του έτους